**Ministru kabineta noteikumu projekta “Grozījumi Ministru kabineta 2014. gada 23.decembra noteikumos Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Zvejniecības likuma 11. panta 4.1 daļa,  Administratīvo teritoriju un apdzīvoto vietu likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 23. decembra noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi Nr. 796) 8. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātnisko pamatojumu (turpmāk – pamatojums) par pašvaldību priekšlikumiem zvejas limitu maiņai. ZM atbilstoši noteikumu Nr. 796 9. punktam apkopo institūta izvērtētos un atbalstītos priekšlikumus par zvejas limitu maiņu un iesniedz Ministru kabinetā attiecīgu tiesību akta projektu.  Saskaņā ar noteikumu Nr. 796 8. punktu Durbes novada, Pārgaujas novada un Pļaviņu novada pašvaldība līdz šī gada 1. jūlijam institūtā iesniedza priekšlikumus par iekšējos ūdeņos noteikto zvejas limitu maiņu. Institūts tos izvērtēja un 28.07.2020. iesniedza ZM pamatojumu (Nr. 30-1/1047-e, pieejams ZM).  Institūta atbalstītie Durbes novada, Pārgaujas novada un Pļaviņu novada pašvaldības priekšlikumi par zvejas limitu maiņu ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts):  1) Durbes novada pašvaldības priekšlikums samazināt zvejas tīklu limitu Durbes ezerā par 450 metriem ir atbalstāms. Tādējādi noteikumu projektā Durbes ezerā zvejas tīklu limits samazināts līdz 750 m (iepriekš noteikumu Nr. 796 1. pielikuma 18. punktā bija 1200 m), tā veicinot ezera zivju resursu saudzēšanu (noteikumu projekta 1.1. apakšpunkts);  2) Pārgaujas novada pašvaldības priekšlikums atteikties no zvejas tīklu limita Raiskuma ezerā un Sārumezerā ir atbalstāms, tāpēc noteikumu projektā paredzēts svītrot noteikumu Nr. 796 1. pielikuma 33.3. un 33.4. apakšpunktu (zvejas tīklu limitu Raiskuma ezerā un Sārumezerā). Abos ezeros paredzēts ieviest licencēto makšķerēšanu – tā rezultātā attīstīta rekreācijas nolūkos pieejama, sakopta vide pie ūdenstilpēm (noteikumu projekta 1.2. apakšpunkts);  3) Pļaviņu novada pašvaldības priekšlikums atteikties no zvejas tīklu limita Odzes ezerā ir atbalstāms, tāpēc noteikumu projektā paredzēts svītrot noteikumu Nr. 796 1. pielikuma 34. punktu (zvejas tīklu limitu Odzes ezerā). Atsakoties no rūpnieciskās zvejas limitu piešķiršanas, tiek plānots attīstīt rekreācijas iespējas Odzes ezerā – pilnveidot aktīvā tūrisma attīstību ar iespēju nākotnē radīt pamatu licencētās makšķerēšanas ieviešanai (noteikumu projekta 1.2. apakšpunkts);  Tā kā noteikumu projektā paredzēts atteikties no zvejas tīklu limita Odzes ezerā, no noteikumu Nr. 796 9. pielikuma 24. punkts svītrots arī kopējais nozvejas apjoma limits un nozvejas apjoma limits komerciālajā zvejā atsevišķām zivju sugām Odzes ezerā (noteikumu projekta 1.4. apakšpunkts).  Noteikumu projektā noteiktie zvejas limiti piemērojami no 2021. gada 1. janvāra.  Īstenojot Administratīvi teritoriālo reformu, Saeima 2020. gada 10. jūnijā pieņēma Administratīvo teritoriju un apdzīvoto vietu likumu (turpmāk – likums), kas stājās spēkā 2020. gada 23. jūnijā (LV, 2020, 119. nr.). Atbilstoši likumā noteiktajam jaunajam administratīvo teritoriju un novadu teritoriālajam iedalījumam nepieciešams izdarīt grozījumus arī noteikumos Nr. 796, saskaņojot šajos noteikumos lietoto teritoriālo vienību terminoloģiju ar likumā noteikto. Vides aizsardzības un reģionālās attīstības ministrija ir izstrādājusi likumprojektu “Grozījumi Civillikumā” (VSS-718) (turpmāk – grozījumi CL), lai salāgotu Latvijas Republikas Civillikumā ietverto normatīvo regulējumu ar īstenoto administratīvi teritoriālo reformu un nodrošinātu informācijas atbilstību aktuālajam administratīvi teritoriālajam iedalījumam, kā arī precizētu ezeru nosaukumus. Grozījumi CL paredz izteikt jaunā redakcijā CL I un II pielikumu atbilstoši aktuālajam administratīvi teritoriālajam iedalījumam, kā arī precizēt ezeru nosaukumus, lai tie atbilstu Ministru kabineta 2012. gada 12. janvāra noteikumu Nr. 50 “Vietvārdu informācijas noteikumi” prasībām un saskanētu ar Latvijas Ģeotelpiskās informācijas aģentūras (turpmāk – LĢIA) Vietvārdu datubāzē lietotajiem nosaukumiem. Precizējumu pamatā ir Valsts valodas centra atzinumi, kā arī LĢIA lēmumi par oficiālo vietvārdu piešķiršanu, bet attiecībā uz mākslīgajiem ūdens objektiem – pašvaldību lēmumi.  Ar noteikumu projektu tiks saskaņota normatīvajos aktos lietoto teritoriālo vienību terminoloģija ar Administratīvo teritoriju un apdzīvoto vietu likumā noteikto. |
| 3. | Projekta izstrādē iesaistītās institūcijas un publiskas personas kapitālsabiedrības | Institūts, ZM, kā arī Durbes novada, Pārgaujas novada un Pļaviņu novada pašvaldības, kas sniedza priekšlikumus par zvejas limitu izmaiņām iekšējos ūdeņos |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Durbes novada pašvaldību, kas iedala rūpnieciskās zvejas limitus zvejniekiem, Valsts vides dienesta inspektorus, kas izsniedz zvejas atļaujas un kontrolē zvejas darbības, kā arī zvejniekus, kas zvejo Durbes ezerā, Raiskuma ezerā, Sārumezerā un Odzes ezerā.  2020. gadā Durbes ezerā zvejo 17 pašpatēriņa zvejnieku. Raiskuma ezerā 2020. gadā zvejo 14 pašpatēriņa zvejnieku, Sārumezerā – 26 pašpatēriņa zvejnieki, bet Odzes ezerā – seši komerczvejnieki un viens pašpatēriņa zvejnieks. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus.  Administratīvais slogs nemainās.  Noteikumu projektam, iespējams, būs pozitīva ietekme uz vidi, jo tiek samazināts rūpniecisko zvejas rīku limits, vienlaikus sniedzot iespējas rekreācijas un makšķernieku attīstībai.  Noteikumu projekta 1.1. apakšpunktā paredzētais grozījums, ar kuru par 37,5 % tiek samazināts pašreizējais pieejamais zvejas tīklu limits Durbes ezerā, nedaudz ietekmēs esošos Durbes ezera pašpatēriņa zvejniekus.  Tā kā pašpatēriņa zvejnieki saskaņā ar Zvejniecības likumu nedrīkst nodarboties ar komercdarbību, tie arī negūst ienākumus no zvejas un tiem nerodas zaudējumi. Alternatīva zivju ieguvei paša patēriņam ir makšķerēšana, kas ir pieejama visiem. Komerczvejnieki, kas zvejo Odzes ezerā, tiks nebūtiski ietekmēti, jo saskaņā ar zvejas žurnālu datiem Odzes ezerā 2020. gadā nav notikusi komerczveja. Tāpat Pļaviņu novada dome ir panākusi vienošanos ar Odzes ezera komerczvejniekiem par zivju tīklu limita atcelšanu Odzes ezerā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 850 000 | 0 | 850 000 | -1543 | 850 000 | -1543 | -1543 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | 255 000 | -463 | 255 000 | -463 | -463 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 595 000 | 0 | 595 000 | -1080 | 595 000 | -1080 | -1080 |
| 2. Budžeta izdevumi | 850 000 | 0 | 850 000 | 0 | 850 000 | 0 | 0 |
| 2.1. valsts pamatbudžets | 255 000 | 0 | 255 000 | 0 | 255 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 595 000 | 0 | 595 000 | 0 | 595 000 | 0 | 0 |
| 3. Finansiālā ietekme | 0 | 0 | 0 | -1543 | 0 | -1543 | -1543 |
| 3.1. valsts pamatbudžets | 0 | 0 | 0 | -463 | 0 | -463 | -463 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -1080 | 0 | -1080 | -1080 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -1543 | X | -1543 | -1543 |
| 5.1. valsts pamatbudžets | 0 | -463 | -463 | -463 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -1080 | -1080 | -1080 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.  Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi radīs nelielu finansiālu ietekmi uz valsts un pašvaldību budžeta ieņēmumiem no zvejas tiesību rūpnieciskās izmantošanas (zvejas limiti).  Noteikumu projektā paredzētie grozījumi varētu samazināt ienākumus no zivju murda limita izmantošanas Durbes ezerā (tā kā Durbes ezers atbilstoši Civillikumam ir publiskie ūdeņi, pašpatēriņa zvejai var izmantot tikai zivju murdu) 149,40 EUR apmērā (limita samazinājums 450 m, un katri 30 m atbilst viena murda limitam, kas maksā 9,96 EUR). Tāpat noteikumu projektā paredzētie grozījumi varētu samazināt ienākumus no zivju tīklu limita izmantošanas Raiskuma ezerā 256,50 EUR apmērā (limita samazinājums 450 m, un katri 5 m zivju tīkla limita maksā 2,85 EUR) vai alternatīvi par zivju murdu limitu – 149,40 EUR, ja to iedala pašpatēriņa zvejniekiem 30 m tīkla limita vietā (limita samazinājums 450 m, un katri 30 m atbilst viena murda limitam, kas maksā 9,96 EUR).  Savukārt Sārumezerā noteikumu projektā paredzētie grozījumi varētu samazināt ienākumus no zivju tīklu limita izmantošanas 461,70 EUR apmērā (limita samazinājums 810 m, un katri 5 m zivju tīkla limita maksā 2,85 EUR) vai alternatīvi par zivju murdu limitu – 268,92 EUR, ja to iedala pašpatēriņa zvejniekiem 30 m tīkla limita vietā (limita samazinājums 810 m, un katri 30 m atbilst viena murda limitam, kas maksā 9,96 EUR).  Visbeidzot, Odzes ezerā noteikumu projektā paredzētie grozījumi varētu samazināt ienākumus no zivju tīklu limita izmantošanas 675,45 EUR apmērā (limita samazinājums 1185 m, un katri 5 m zivju tīkla limita maksā 2,85 EUR) vai alternatīvi par zivju murdu limitu – 393,42 EUR, ja to iedala pašpatēriņa zvejniekiem 30 m tīkla limita vietā (limita samazinājums 1185 m, un katri 30 m atbilst viena murda limitam, kas maksā 9,96 EUR).  Tādējādi kopā noteikumu projektā paredzētie grozījumi varētu samazināt ienākumus no zivju tīklu limita izmantošanas un zivju murdu limita izmantošanas par 1543,05 EUR.  Saskaņā ar MK noteikumu Nr. 918 96. punktu pašvaldībai paliek 70 % ieņēmumu no zvejas tiesību nomas un 30 % ir ieskaitāmi valsts budžetā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē <https://www.zm.gov.lv/zemkopibas-ministrija/apspriesanas/-grozijumi-ministru-kabineta-2014-gada-23-decembra-noteikumos-nr-796-n?id=968> no 28.10.2020. līdz 11.11.2020. |
| 2. | Sabiedrības līdzdalība projekta izstrādē | Informācija par noteikumu projektu bija ievietota tīmekļvietnē www.zm.gov.lv un [www.mk.gov.lv](http://www.mk.gov.lv) sabiedrības līdzdalībai no 28.10.2020. līdz 11.11.2020. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvajās teritorijās atrodas iekšējie ūdeņi, kā arī Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.  Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Ābele 67027823

[janis.abele@zm.gov.lv](mailto:janis.abele@zm.gov.lv)